Ιάκωβος Γιακουμής

Ο Ιάκωβος Γιακουμής ήταν Έλληνας ποδοσφαιριστής της προπολεμικής εποχής. Αγωνιζόταν ως μέσος και έγινε γνωστός με την ομάδα του Άρη Θεσσαλονίκης, κατακτώντας το πρωτάθλημα Ελλάδος του 1928, πριν μεταγραφεί στην ομάδα του Παναθηναϊκού το 1929.

Καριέρα
Ο Γιακουμής καθιερώθηκε στην ομάδα των "κιτρινόμαυρων" το καλοκαίρι του 1925 και ήταν βασικό στέλεχος της ενδεκάδας του Άρη στην κατάκτηση του πρωταθλήματος Θεσσαλονίκης του 1926. Την επόμενη χρονιά, ο Άρης έχασε το πρωτάθλημα από τον Ηρακλή, χάνοντας στα δύο ντέρμπι της χρονιάς με 3-1 στις 13 Φεβρουαρίου και με 1-2 στις 15 Μαΐου 1927.Greece - Final Tables 1906-1959

Στο πρωτάθλημα Θεσσαλονίκης του 1928, συμμετείχε σε όλους τους αγώνες, με τον Άρη να κατακτά τον τίτλο, πριν συνεχίσει στην τελική φάση του πανελλήνιου πρωταθλήματος, με τον Άρη να στέφεται πρώτος πρωταθλητής Ελλάδος. Ο Γιακουμής έπαιξε και στους τέσσερις αγώνες, από τις 24 Μαΐου μέχρι τις 24 Ιουνίου 1928, όπου η ομάδα της Θεσσαλονίκης κέρδισε με 1-3 και 3-1 τον Ατρόμητο και με 3-1 τον Εθνικό, από τον οποίο γνώρισε την μοναδική του ήττα στον Πειραιά με 3-2.17 Ιουνίου 1928: Άρης, ο πρώτος πρωταθλητής! :: - Tovoion

Το καλοκαίρι του 1928, ο Γιακουμής μετακόμισε για επαγγελματικούς λόγους στην Αθήνα και τον Αύγουστο του 1929 μεταγράφηκε στον Παναθηναϊκό.

Παραπομπές

 Πηγές 

 Βασίλης [άγνωστο επίθετο], Την καρδιά αν ρωτήσεις ποτέ...Αυτοί που μας έφτασαν ως τα εκατό, αυτοέκδοση, 2014. ISBN 978-960-93-5927-6
 Γιακουμής Ιάκωβος | aris.re

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Παναθηναϊκού
Κατηγορία:Μέσοι ποδοσφαιριστές
Κατηγορία:Προπονητές ποδοσφαίρου Άρη Θεσσαλονίκης